**SOALAN NO. 36**

**PEMBERITAHUAN PERTANYAAN BAGI JAWAPAN LISAN**

**MESYUARAT PERTAMA, PENGGAL KETIGA,**

**PARLIMEN KETIGA BELAS,**

**MAJLIS MESYUARAT DEWAN NEGARA**

|  |  |  |
| --- | --- | --- |
| **PERTANYAAN** | **:** | **LISAN** |
|  |  |  |
| **DARIPADA** | **:** | **PUAN HAJAH KHAIRIAH BINTI MOHAMED** |
|  |  |  |
| **TARIKH** | **:** | **13 APRIL 2015 (ISNIN)** |
|  |  |  |
| **SOALAN** | **:** |  |

**Puan Hajah Khairiah binti Mohamed** minta **MENTERI PEMBANGUNAN WANITA, KELUARGA DAN MASYARAKAT** menyatakan tindakan penyelesaian yang diambil dalam membantu para wanita berkerjaya melalui Kajian Penduduk dan Keluarga Malaysia kali ke-5 (KPKM-5) yang mendapati 16.7% wanita berkerjaya membiarkan anak-anak mereka di rumah tanpa sebarang pengawasan sama ada daripada pengasuh atau keluarga.

**JAWAPAN: YB DATO’ SRI ROHANI ABDUL KARIM, MENTERI PEMBANGUNAN WANITA, KELUARGA DAN MASYARAKAT**

Tuan Yang Dipertua,

Kementerian ini menjelaskan bahawa hasil kajian pra uji bagi Kajian Penduduk dan Keluarga Malaysia kelima (KPKM-5) yang dijalankan pada penghujung tahun 2013 tidak mempunyai penemuan yang dilaporkan berkaitan "*latchkey children*" semasa pra uji KPKM-5 ini. *Latchkey children* bermaksud kanak-kanak yang ditinggalkan di rumah tanpa sebarang pengawasan orang dewasa semasa ibu bapa keluar berkerja.

Sebaliknya, kajian tersebut mendapati sebahagian besar (38.9%) daripada wanita bekerja yang ditemu bual menggunakan perkhidmatan pengasuh dalam aturan penjagaan anak yang berumur kurang daripada 6 tahun semasa mereka keluar bekerja. Ini diikuti oleh mereka yang menjaga sendiri anak mereka semasa keluarga bekerja (16.7%), mereka yang menghantar anak mereka untuk jagaan: ibubapa/mentua (11.1%); saudara mara lain (11.1%); dan taman asuhan kanak-kanak di tempat kerja (11.1%).

Jawapan disediakan oleh:

1. Nama : Connie Remong
2. Jawatan : Penolong Setiausaha
3. Bahagian : Bahagian Dasar, KPWKM
4. No. Tel. : 03-8323 1296 / 014-9248943

Jawapan disemak (1) oleh:

1. Nama : Masni Mustapa Kamarul Basah
2. Jawatan : Ketua Penolong Setiausaha
3. Bahagian : Bahagian Dasar, KPWKM
4. No. Tel. : 03-8323 1299 / 019-7180757

Jawapan disemak (2) oleh:

1. Nama : Puan Zalinah Md. Yusof
2. Jawatan : Timbalan Setiausaha Bahagian Dasar
3. No. Tel. : 03-8323 1313 / 010-890 0227

Jawapan disemak (3) oleh:

1. Nama : Dr. Waitchalla R.R.V. Suppiah
2. Jawatan : Setiausaha Baha gian Dasar
3. No. Tel. : 03-8323 1300 / 019-264 0068

Jawapan disemak (4) oleh:

1. Nama : Encik Wee Beng Ee
2. Jawatan : Timbalan Ketua Setiausaha (Strategik), KPWKM
3. No. Tel. : 03-8323 1004 / 012-372 8112

**MAKLUMAT TAMBAHAN**

**KES KEMATIAN KANAK-KANAK DI TASKA**

**DARI TAHUN 2010 HINGGA NOVEMBER 2014**

|  |  |  |  |
| --- | --- | --- | --- |
| **TAHUN** | **TASKA BERDAFTAR** | **TASKA TIDAK BERDAFTAR** | **JUMLAH** |
| 2010 | 2 | 5 | 7 |
| 2011 | 1 | 0 | 1 |
| 2012 | 1 | 3 | 4 |
| 2013 | 2 | 5 | 7 |
| 2014 | 6 | 11 | 17 |
| **JUMLAH BESAR** | **12** | **24** | **36** |

**MAKLUMAT TAMBAHAN**

Kerajaan Malaysia amat mengambil serius terhadap sebarang tindakan/perbuatan/aktiviti yang boleh mendedahkan kanak-kanak kepada situasi yang mendatangkan bahaya. Di bawah Akta Kanak-kanak 2001, Bab 3, Perkara 31 “(1) Mana-mana orang yang merupakan orang yang mempunyai pemeliharaan seorang kanak-kanak, (a) yang menganiayai, mengabaikan, membuang atau mendedahkan kanak-kanak itu dengan cara yang mungkin akan menyebabkannya mengalami kecederaan fizikal atau emosi atau yang menyebabkan atau membenarkan dianiayai, diabaikan, dibuang atau didedahkan sedemikian, adalah telah melakukan kesalahan dan apabila disabitkan boleh didenda tidak melebihi RM 20,000 atau dijatuhkan hukuman penjara tidak melebihi 10 tahun atau kedua-duanya sekali.”

Sehubungan dengan itu, pelbagai langkah telah diambil oleh Kerajaan bagi mempermudahkan ibu bapa yang bekerja melaksanakan tanggungjawab mereka sebagai ketua keluarga dan secara langsung dapat mengelakkan anak-anak terbiar tanpa pengawasan orang dewasa dirumah. Antara langkah-langkah yang telah diperkenalkan ialah:

***Flexible Working Arrangements* (FWA)**

Aturan Kerja Anjal atau *Flexible Working Arrangements* (FWA) dapat membantu wanita mengimbangi kerjaya dan komitmen keluarga serta mengelakkan wanita bekerjaya berhenti kerja. Di bawah Bajet 2014, majikan telah pun dicadang melaksanakan aturan kerja anjal yang memberi kelonggaran tempoh, tempat dan waktu berada di tempat kerja. Skim ini boleh dilaksanakan dalam bentuk seperti Bekerja Dari Rumah (BDR), *Flexi Working Hours* (FWH) dan *Modified Compressed Work Week (Mod-Week).* Bagi menarik lebih banyak syarikat Malaysia melaksanakan aturan kerja anjal, perbelanjaan latihan dan fi konsultasi yang ditanggung oleh majikan dalam melaksanakan skim ini diberi potongan cukai tambahan di bawah Bajet 2014.

**Perkhidmatan Taman Asuhan Kanak-Kanak (TASKA)**

Kerajaan juga memberi Subsidi Yuran Pengasuhan Kanak-kanak TASKA sebanyak antara RM150 hingga RM250 sebulan berdasarkan pendapatan per kapita ibu bapa. Insentif ini merupakan inisiatif Kerajaan di bawah NKRA dan GTP 2.0 yang diberi untuk meringankan beban ibu bapa yang berpendapatan rendah untuk menampung kos yuran pengasuhan anak serta meningkatkan enrolmen kanak-kanak di TASKA yang berdaftar dengan JKM.

Selain daripada itu, Kerajaan turut menggalakkan penubuhan pusat penjagaan anak di tempat kerja. Pewujudan pusat-pusat penjagaan ini dapat membantu wanita yang bekerja mengatasi masalah penjagaan anak dan dapat mengelakkan wanita daripada berhenti kerja untuk menumpukan perhatian kepada keluarga. Sebagai insentif kepada majikan di sektor swasta untuk menubuhkan TASKA, pengecualian cukai 10 peratus diberikan ke atas kos keseluruhan pembinaan bangunan taska bagi tempoh 10 tahun.

**Cuti Menjaga Anak**

YAB Perdana Menteri dalam Ucapan Bajet 2015 pada 10 Oktober 2014 telah mengumumkan penambahbaikan pelaksanaan kemudahan Cuti Menjaga Anak (Cuti Tanpa Gaji) dalam sektor awam. Kemudahan ini boleh diambil bila-bila masa tanpa terikat selepas tamat 60 hari atau 90 hari Cuti Bersalin dan terhad untuk tempoh satu (1) tahun. Di samping itu, kemudahan yang ditambah baik ini diperluaskan kepada pegawai wanita yang mempunyai anak tiri tanggungan, anak angkat yang diambil mengikut undang-undang, anak pelihara dan anak kurang upaya.

**Maklumat Tambahan**

1. **Input berkaitan "*latchkey children*" berdasarkan penemuan kajian Bahagian Kependudukan, Lembaga Penduduk dan Pembangunan Keluarga Negara**
2. Kajian Penduduk dan Keluarga Malaysia ke Empat (KPKM-4) yang dijalankan pada tahun 2004 mendapati 1.4 peratus daripada wanita yang bekerja meninggalkan anak mereka yang berumur kurang daripada 6 tahun berseorangan di rumah iaitu tanpa penjagaan sesiapa semasa mereka keluar bekerja. Kajian yang sama (KPKM-4) mendapati hampir 20 peratus wanita yang bekerja menjaga sendiri anak mereka. Ini diikuti oleh mereka yang menyerahkan anak untuk dijaga oleh ahli keluarga yang tinggal bersama (17.4%), mereka yang menghantar anak kepada ahli keluarga di tempat lain (16.3%), mereka yang menggunakan khidmat jiran (14.5%), dan wanita yang menghantar anak ke pusat jagaan kanak-kanak (10.6%).
3. Kajian *Fertility at the Crossroad: Children Now, Later or Never* yang dijalankan pada tahun 2012 mendapati sebahagian besar (30.3%) daripada wanita bekerja yang ditemubual menggunakan perkhidmatan pengasuh dalam aturan penjagaan anak yang berumur kurang daripada 6 tahun semasa mereka keluar bekerja. Ini diikuti oleh Taman Asuhan Kanak-kanak (24.2%) dan ibubapa/mentua (22.3%). Peratusan yang kecil ditunjukkan pada aturan penjagaan yang lain seperti Taman Asuhan Kanak-kanak di Tempat Kerja (7.2%), pembantu rumah (6.9%), saudara mara lain (6.3%) dan jiran (5.3%). Peratusan yang terlalu kecil ditunjukkan bagi wanita bekerja yang meninggalkan anak mereka berseorangan di rumah iaitu tanpa penjagaan sesiapa semasa mereka keluar bekerja (0.0%).
4. **Pekeliling Perkhidmatan Bilangan 5 Tahun 2014**

**Kemudahan Cuti Menjaga Anak**

Maklumat tambahan untuk **Cuti Menjaga Anak** adalah seperti di lampiran.